בת-שבע קניבסקי

בת-שבע אסתר קַנִיֶּבְסְקִי (כ"ד בשבט תרצ"ב, 1 בפברואר 1932 – י"ז בתשרי תשע"ב, 15 באוקטובר 2011) הייתה רבנית חרדית-ליטאית, אשת הרב חיים קניבסקי ובתו של הרב יוסף שלום אלישיב. נולדה בשכונת מאה שערים בירושלים, בתם הבכורה של הרב יוסף שלום אלישיב ושיינה חיה, בת הרב אריה לוין. בילדותה נלוותה לסבה הרב אריה לוין בהליכתו לבקר את אסירי המחתרות וכן בביקוריו אצל חולים ואלמנות. בצעירותה עבדה בהנהלת חשבונות ועזרה לאביה, הרב אלישיב, בהגהת כתבי סבו הרב שלמה אלישוב, בעל ה"לשם שבו ואחלמה". בז' בכסלו תשי"ב נישאה לרב חיים קניבסקי, שלמד בישיבת לומז'ה בפתח תקווה. את הצעת השידוך הציע החזון איש. לאחר נישואיהם עברו להתגורר בשיכון חזון איש בבני ברק. החל משנות ה-90 החלה לקבל נשים בביתה לעצה ולברכה - תופעה יוצאת דופן בציבור החרדי. בשנותיה האחרונות הקפידה להתפלל תפילת ותיקין בבית הכנסת לדרמן הסמוך לביתה, ועם הזמן הצטרפו אליה נשים רבות. נשים שבאו לבקש את ברכתה ייחסו לה מופתים. נהגה לקיים מדי שבוע טקס הפרשת חלה לנשים באולם של בית הכנסת לדרמן, כשבסיומו בירכה את המשתתפות בזכות קיום המצווה. נוהג זה נמשך לאחר פטירתה על ידי בתה הרבנית לאה קולדצקי. בשבת חול המועד סוכות תשע"ב נפטרה בביתה מדום לב. מסע הלווייתה התקיים בבני ברק בהשתתפות עשרות אלפים, אל בית הקברות שומרי שבת בבני ברק, שם נטמנה. בשל ההלוויה בוטלו חלק מאירועי שמחת בית השואבה שהיו אמורים להתקיים במוצאי שבת. בקריית ויז'ניץ בבני ברק, מרכזה של חסידות ויז'ניץ, הוכנסו באותו לילה שלושה ספרי תורה, ובשעת ההלוויה הופסקה השמחה וחודשה עם סיומה. בניה הם הרבנים: אברהם ישעיהו, שלמה ויצחק שאול קניבסקי. בנותיה הן: חנה (נפטרה התשע"ד, 2014) - הייתה נשואה לרב שרגא נח שטינמן; לאה - נשואה לרב יצחק קולדצקי; רות - נשואה לרב יהושע צביון; ברכה - נשואה לרב זליג ברוורמן; ודינה - נשואה לרב אלעזר דוד אפשטיין. בתה, הרבנית לאה קולדצקי, ממלאת את מקומה בקבלת נשים לברכה בביתו של אביה, לבקשתו. לאחר מותה הוציאו בני משפחתה לזכרה במהדורה פנימית את הספר מצבת בת-שבע ובו חידושי תורה מאת עשרות מנכדיה. בעקבות מותה, שינו מספר ארגונים ומוסדות את שמם והסבו אותו על שמה. במלאת השלושים לפטירתה, הנציח ארגון חסדי נעמי, את שמה באולם השמחות - ארמונות חן של הארגון בשם "היכל בת שבע". בפברואר 2018 נחנכה בשכונת רמת בית שמש ג' טיפת חלב על שמה. רותי אטיאס, שלישי באשמורת, סיפורים שנמסרו מפיה וסופרו בלשונה, תשע"ב 2011 יפה מלכה, הרבנית קניבסקי: תולדות חייה ומפעלה של הרבנית בת שבע אסתר קניבסקי, בני ברק, תשע"ב 2011 ג. הוניגסברג, "באר שבע" סיפורים ודברי חיזוק שנאמרו על ידי הרבנית במשך השנים ונרשמו על ידי נכדיה, תשע"ב 2012 נפתלי ונעמי ויינברגר, Rabbetzin Kanievsky בהוצאת ארטסקרול, מאי 2012 יעקב חלופסקי, הרבנית, תשע"ב 2012 ש. ליאון, אמא של בנות ישראל , סיפור חייה של הרבנית קניבסקי מעובד לילדות, תשע"ב 2011 רות צביון, בית אמי, בני ברק תשע"ז 2016 אברהם ישעיהו קניבסקי, הרבנית: פרקי חיים מהרבנית בת שבע אסתר קניבסקי ע"ה, 2012 מדיה וקבצים בנושא בת-שבע קניבסקי בוויקישיתוף מידע על בת-שבע קניבסקי בקטלוג הספרייה הלאומית שאול כהנא וחיים שקדי, ‏אבל כבד: הרבנית בת-שבע קנייבסקי ע"ה, באתר כיכר השבת, 15 באוקטובר 2011 הספדים על הרבנית קניבסקי ע"ה באתר קול הלשון קובי נחשוני, הרבנית בת שבע קנייבסקי הלכה לעולמה, באתר ynet, 15 באוקטובר 2011 משה ויסברג ויוסי כץ • צילום: יעקב כהן, ה'אמא של כלל ישראל' • אחר מיטתה של הרבנית: סיקור מסע ההלוויה • וידאו וגלריות, באתר בחדרי חרדים, 15 באוקטובר 2011 יאיר אטינגר, העולם החרדי מתאבל על ה"אדמו"רית" היחידה, הרבנית קנייבסקי, באתר הארץ, 17 באוקטובר 2011 אפרת ברזל, הרבנית קנייבסקי: תודה לך, אמא התשובה שלי, באתר ynet, 16 באוקטובר 2011 הצניעות שהכניעה מכונית תופת, באתר הידברות דודו כהן, אמא של כולן, באתר ערוץ 7, 17 בנובמבר 2011 אלי ביתאן, ‏מאורות הדור, בעיתון מקור ראשון בת שבע אסתר קניבסקי (1932-2011), דף שער בספרייה הלאומית קובי נחשוני, הרבנית קנייבסקי נטמנה: רבבות "התייתמו", באתר ynet, 15 באוקטובר 2011 משה ויסברג, בחדרי חרדים, הגר"ח לבתו הרבנית קולדצקי: את ה'ממשיכה', באתר בחדרי חרדים, 20 באוקטובר 2011 ידיעה על הספר בפורום אוצר החכמה. חיים שקדי, ‏תופעה: משנים את השם לזכר הרבנית קנייבסקי, באתר כיכר השבת, 28 באוקטובר 2011 היכל "בת שבע": ההנצחה לשמחה, באתר עמותה לנזקקים - עמותת חסדי נעמי, ‏2011-10-31